‘જઝબા’ની મૂળ વાર્તામાં એક મસ્ત ક્રાઇમ-થ્રિલર ફિલ્મનો મસાલો પડ્યો છે. પરંતુ સંજય ગુપ્તા જાણે કોઈ શીખાઉ ફિલ્મમૅકર હોય તે રીતે એમણે ફિલ્મને ઘણે અંશે રોળી નાખી છે. જેમ કે, બૅકગ્રાઉન્ડમાં વાગતાં એકાદા ગીતને બાદ કરતાં આ ફિલ્મમાં ગીતની કશી જરૂર જ નહોતી. પરંતુ અહીં બે કલાકની ફિલ્મમાં પણ વણજોઇતાં ગીતો આવ્યાં કરે છે. નો ડાઉટ, ઑફિસે જતાં-આવતાં કારમાં સાંભળવાની મજા આવે એવાં ગીતો છે, પણ અહીં એ ફિલ્મની થોડીઘણી જામી રહેલી થ્રિલને ઠંડા કલેજે કિલ કરી નાખે છે. આ ફિલ્મમાં નાખેલાં બધાં જ ગીતો પરાણે ઘુસાડેલાં જ લાગ્યાં કરે છે.